[{"text_idx": "#000002", "text": "Txapelketa irabazteko faborito nagusia zen Jokin Eizmendi, eta ez zuen hutsik egin. Igeldoko Harriko txapela seigarrenez jantzi zuen harri-jasotzaile zarauztarrak, 14 jasoaldi lortuta, Donostiako Trinitate plazan."}, {"text_idx": "#000003", "text": "Dena den, Jokin Eizmendik iaz baino jasoaldi bat gutxiago eman zion harriari eta gainontzeko partaideek ere harri horrekin eginak zituzten marken azpitik gelditu ziren."}, {"text_idx": "#000005", "text": "Izan ere, lau partaide ibili ziren oso-oso paretsu. Bigarren postua Gorka Etxeberria oriotarrak eskuratu zuen, 12 jasoaldirekin, baina hirugarren posturako hiru lagun geratu ziren berdinduta 11na altxaldirekin: Mikel Lopetegi Urra zarauztarra, Xabier Pen\u0303agarikano Pen\u0303a aizarnazabaldarra eta Imanol Illarramendi Kortaberri aiarra. Jasoaldietan berdinketa ematen bada, kilo gutxien duen kirolaria gailentzen da, beraz, Urrarentzat izan zen hirugarren tokia."}, {"text_idx": "#000008", "text": "2019an, Jokin Eizmendi izan zen ere Igeldoko Harria harri-jasotzaile probako garailea, aurten baino altxaldi bat gehiago eginda."}]